recursal/SuperWikiNEXT-32B huggingface dataset:
| **वित्तीय बाजार भागीदार**  |
| --- |
|  |
| 

---

सामूहिक निवेश योजनाएं
क्रेडिट संघ
बीमा कंपनियां
निवेश बैंक
पेंशन निधि
प्रधान दलाल
न्यास

---

 |
| **वित्त श्रेणी**
वित्तीय बाजार
भागीदार
निगमित वित्त
वैयक्तिक वित्त
सार्वजनिक वित्त
बैंक एवं बैंकिंग
वित्तीय नियमन |
| * द
* वा
* ब
 |

**निवेशक** उन व्यक्ति या संस्थाओं को कहा जाता है, जो किसी योजना में अपना धन निवेश करते हैं। निवेशक कई प्रकार के होते हैं, जैसे व्यक्तिगत निवेशक, सामाजिक संस्थाएं और विदेशी संस्थागत निवेशक।

व्यक्तिगत निवेशक
----------------

संख्या के अनुसार देखें, तो यह समूह शेयरधारकों का सबसे बड़ा भाग होता है। सार्वजनिक निर्गम के संदर्भ में, व्यक्तिगत निवेशकों को दो भागों में बांटा जा सकता है। पहले वह जो अधिकतम एक लाख रुपए के शेयर के लिए आवेदन कर सकते हैं और दूसरे वह जो एक लाख या उससे अधिक मूल्य के शेयरों के लिए आवेदन कर सकते हैं। इन निवेशकों को एचएनआई कहा जाता है। एचएनआई शब्द का उपयोग सबसे अमीर निवेशकों के लिए किया जाता है। इसके अलावा जब किसी IPO में निवेश किया जाता है तब भी आपको आईपीओ केटेगरी का विकल्प मिलता है। आईपीओ में फुटकर निवेशकों का हिस्सा ३५ और एचएनआई का २५ प्रतिशत होता है।

सामाजिक संस्थाएं
----------------

ये कई लोगों द्वारा आपस में मिलकर बनाई गई संस्थाएं होती हैं, लेकिन ये संस्थाएं अपने बनाए गए नियम कानूनों के तहत ही शेयर बाजार में निवेश कर सकती हैं।

### विदेशी संस्थागत निवेशक

ये वे संस्थाएं होती है जिनकी रचना भारत में निवेश करने हेतु विदेश में की गई है। भारत में निवेश करने के लिए इन संस्थाओं को सेबी के साथ अपना पंजीकरण विदेशी संस्थागत निवेशक के रूप में करना होता है। सेबी के नियमों के मुताबिक इस तरह की संस्थाएं किसी भारतीय कंपनी के आईपीओ के कुल मूल्य के दस प्रतिशत से ज्यादा पर निवेश नहीं कर सकतीं।

### वित्तीय संस्थाएं

वित्तीय संस्थाओं के अंतर्गत बैंक, बीमा कंपनियां, पेंशन फंड आदि के लिए धन लगाने वाली संस्थाएं होती हैं। निवेशकों के संदर्भ में कहें, तो प्राथमिक और द्वितीयक बाजार के ये सबसे बड़े निवेशक होते हैं।

सन्दर्भ
-------

1. 1 2 3 4 5  निवेशक। हिन्दुस्तान लाइव। २० नवम्बर २००९।
2. ↑  "शेयर बाजार में HNI इन्वेस्टर क्या होता है? - My Nivesh" (अंग्रेज़ी में). 2022-10-11. अभिगमन तिथि 2022-10-12.

* ढूंढ के लाओ आम निवेशक । पत्रिका.कॉम।
* बदलेंगे आम निवेशक तय करने के नियम [*मृत कड़ियाँ*]। इकॉनोमिक टाइम्स। २४ अक्टूबर २००९

  


| * दे
* वा
* सं
निवेश प्रबंधन  |
| --- |
| सामूहिक निवेश योजना संरचना | सामान्य संविदात्मक निधि ·  इन्वेस्टमेंट ट्रस्ट ·  युनिट ट्रस्ट ·  म्यूचुअल फंड ·  आईसीवीसी ·  एसआईसीएवी ·  युनिट इन्वेस्टमेंट ट्रस्ट ·  एक्स्चेंज ट्रेडिंग फंड ·  ऑफशोर फंड ·  युनिटाइज़्ड इन्श्योरेंस फंड |
| निवेश शैलियां | सक्रिय या निष्क्रिय प्रबंधन ·  वैल्यु या ग्रोथ इन्वेस्टिंग ·  हेज फंड ·  सोशली रिस्पॉन्सिबल निवेश ·  फंड ऑफ फंड्स ·  इंडेक्स फंड |
| सिद्धांत और शब्दावली | दक्ष बाजार परिकल्पना ·  शुद्ध परिसंपत्ति मूल्य ·  ओपन एंड फंड ·  क्लोज़्ड एंड फंड |
| संबंधित विषय | अम्ब्रेला फंड ·  |
**बम्बिनो का अभिशाप** 1918 और 2004 के बीच बोस्टन रेड सोक्स के 86 साल के चैंपियनशिप सूखे से प्राप्त मेजर लीग बेसबॉल (MLB) में एक अंधविश्वासी खेल अभिशाप था। अंधविश्वास का नाम बेबे रूथ के नाम पर रखा गया था, जिसे बोलचाल की भाषा में "द बम्बिनो "के नाम से जाना जाता है, जो 1920 में न्यूयॉर्क यांकीज़ को बेचे जाने तक रेड सॉक्स के लिए खेले थे  जबकि कुछ प्रशंसकों ने अभिशाप को गंभीरता से लिया, अधिकांश ने अभिव्यक्ति को जीभ-में-गाल तरीके से इस्तेमाल किया। 

सूखे से पहले, रेड सॉक्स सबसे सफल पेशेवर बेसबॉल फ्रेंचाइजी में से एक था। उन्होंने पहले पंद्रह विश्व सीरीज खिताबों में से पांच जीते, जिसमें 1903 में पहला भी शामिल था, जो उस समय किसी भी अन्य एमएलबी टीम से अधिक था।  इस अवधि के दौरान, रूथ ने 1915, 1916 और 1918 में रेड सॉक्स की तीन चैंपियनशिप में योगदान दिया। रुथ की बिक्री के बाद, हालांकि, एक बार कमजोर यैंकीज उत्तरी अमेरिका में सबसे प्रमुख पेशेवर खेल फ्रेंचाइजी में से एक बन गया, जिसने किसी भी अन्य एमएलबी टीम के रूप में दो बार से अधिक विश्व सीरीज खिताब जीते।  अभिशाप वर्षों से यांकीज़-रेड सॉक्स प्रतिद्वंद्विता का केंद्र बिंदु बन गया।

चल रही घटना के रूप में अभिशाप की बात समाप्त हो गई जब रेड सॉक्स ने 2004 विश्व सीरीज जीती।  2004 अमेरिकन लीग चैंपियनशिप सीरीज़ (ALCS) में यांकीज़ के खिलाफ 0–3 की कमी पर काबू पाने के लिए रेड सॉक्स की चैंपियनशिप की शुरुआत की गई थी, पहली और 2022 तक, केवल एक MLB टीम ने सात-सर्वश्रेष्ठ प्लेऑफ़ सीरीज़ जीती थी। पहले तीन गेम हारने के बाद।

अभिशाप बोस्टन संस्कृति का एक ऐसा हिस्सा रहा है कि जब शहर के स्ट्रॉ ड्राइव पर लॉन्गफेलो ब्रिज पर "रिवर्स कर्व" रोड साइन को "रिवर्स द कर्स" पढ़ने के लिए चित्रित किया गया था,  अधिकारियों ने रेड सोक्स जीतने तक इसे जगह में छोड़ दिया था। 2004 विश्व सीरीज। उस वर्ष विश्व श्रृंखला के बाद, उत्सव में "रिवर्स्ड कर्स" पढ़ने के लिए रोड साइन को संपादित किया गया था। 

1. ↑   Shaughnessy 1990, पृष्ठ 31–32
2. ↑   Shaughnessy 2005, पृष्ठ 8–10
3. ↑   Shaughnessy 1990, पृष्ठ 21
4. ↑   Shaughnessy 2005, पृष्ठ 21
5. ↑   Shaughnessy 2005, पृष्ठ 3
6. 1 2   Shaughnessy 2005, पृष्ठ 231
पितृवंश समूह ऍम का ओशिआनिया में फैलाव - आंकड़े बता रहें हैं के इन इलाकों के कितने प्रतिशत पुरुष इस पितृवंश के वंशज हैं
मनुष्यों की आनुवंशिकी (यानि जॅनॅटिक्स) में **पितृवंश समूह ऍम** या **वाए-डी॰एन॰ए॰ हैपलोग्रुप M** एक पितृवंश समूह है। यह पितृवंश स्वयं पितृवंश समूह ऍमऍनओपीऍस से उत्पन्न हुई एक शाखा है। इस पितृवंश के पुरुष अधिकतर ओशिआनिया के द्वीप राष्ट्रों में मिलते हैं, जैसे की नया गिनी, फ़िजी, टोंगा, सोलोमन द्वीपसमूह, वग़ैराह। पश्चिमी नया गिनी में (जो इण्डोनेशिया का एक राज्य है) अधिकाँश पुरुष इसी पितृवंश समूह के वंशज हैं। अनुमान है के जिस पुरुष से यह पितृवंश शुरू हुआ वह आज से लगभग ३२,०००-४७,००० वर्ष पहले दक्षिण पूर्व एशिया या ओशिआनिया के मॅलानिशिया क्षेत्र में रहता था।

अन्य भाषाओँ में
---------------

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

इन्हें भी देखें
---------------

* मनुष्य पितृवंश समूह
* पितृवंश समूह ऍमऍनओपीऍस
* वंश समूह

सन्दर्भ
-------

1. ↑  Kayser M, Brauer S, Weiss G, Schiefenho¨vel W, Underhill P, Shen P, Oefner P, Tommaseo-Ponzetta M, Stoneking (2003) Reduced Y-Chromosome, but Not Mitochondrial DNA, Diversity in Human Populations from West New Guinea Am J Hum Genet 72:281–302
2. ↑  Laura Scheinfeldt, Françoise Friedlaender, Jonathan Friedlaender, Krista Latham, George Koki, Tatyana Karafet, Michael Hammer and Joseph Lorenz, "Unexpected NRY Chromosome Variation in Northern Island Melanesia Archived 2014-05-27 at the Wayback Machine," *Molecular Biology and Evolution* 2006 23(8):1628-1641
पितृवंश समूह आई का यूरोप और तुर्की में फैलाव - आंकड़े बता रहें हैं के इन इलाकों के कितने प्रतिशत पुरुष इस पितृवंश के वंशज हैं
मनुष्यों की आनुवंशिकी (यानि जॅनॅटिक्स) में **पितृवंश समूह आई** या **वाए-डी॰एन॰ए॰ हैपलोग्रुप I** एक पितृवंश समूह है। यह पितृवंश स्वयं पितृवंश समूह आईजे से उत्पन्न हुई एक शाखा है। इस पितृवंश के पुरुष अधिकतर यूरोप और तुर्की में ही मिलते हैं, हालांकि मध्य पूर्व और मध्य एशिया के कुछ पुरुष भी इसके सदस्य हैं। सारे यूरोपीय पुरुषों में से लगभग २०% पुरुष इसके वंशज हैं, लेकिन कुछ स्थानों पर यह तादाद ज़्यादा है, जैसे की बॉस्निया और हर्ज़ेगोविना के लगभग ६५% पुरुष इसके सदस्य हैं। अनुमान है के जिस पुरुष से यह पितृवंश शुरू हुआ वह आज से लगभग २५,०००-३०,००० वर्ष पहले यूरोप या तुर्की के अनातोलिया क्षेत्र में रहता था।

अन्य भाषाओँ में
---------------

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

इन्हें भी देखें
---------------

* मनुष्य पितृवंश समूह
* वंश समूह

सन्दर्भ
-------

1. ↑  "The Last Glacial Maximum". *Peter U. Clark, Arthur S. Dyke, Jeremy D. Shakun, Anders E. Carlson, Jorie Clark, Barbara Wohlfarth, Jerry X. Mitrovica, Steven W. Hostetler, A. Marshall McCabe*. American Association for the Advancement of Science. 7 अगस्त 2009: Vol. 325. no. 5941, pp. 710 - 714. डीओआइ:10.1126/science.1172873. मूल से 13 अगस्त 2009 को पुरालेखित. अभिगमन तिथि 2010-01-27.
अफ्रीका, यूरोप और मध्य पूर्व में पितृवंश समूह ई का फैलाव - आंकड़े बताते हैं के किस इलाक़े के कितने प्रतिशत पुरुष इसके वंशज हैं
मनुष्यों की आनुवंशिकी (यानि जॅनॅटिक्स) में **पितृवंश समूह ई** या **वाए-डी॰एन॰ए॰ हैपलोग्रुप E** पितृवंश समूह है। इस पितृवंश समूह के सदस्य पुरुष ज़्यादातर अफ्रीका में पाए जाते हैं, हालाँकि इस पितृवंश समूह की एक उपशाखा है, जिसका नाम ई१बी१बी है, जो उत्तर और पूर्वी अफ्रीका के साथ-साथ एशिया और यूरोप के कुछ पुरुषों में भी पाई जाती है।

अनुमान है के जिस पुरुष से यह पितृवंश शुरू हुआ वह आज से ५०,००० या ५५,००० वर्ष पहले पूर्वी अफ्रीका में कहीं रहता था। यह पुरुष स्वयं पितृवंश समूह डीई (DE) का वंशज था और पितृवंश समूह ई को पितृवंश समूह डीई की एक शाखा माना जाता है।

अन्य भाषाओँ में
---------------

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

इन्हें भी देखें
---------------

* मनुष्य पितृवंश समूह
* वंश समूह

सन्दर्भ
-------

1. ↑  Karafet et al. (2008), Abstract New Binary Polymorphisms Reshape and Increase Resolution of the Human Y-Chromosomal Haplogroup Tree Archived 2008-06-07 at the Wayback Machine, Genome Research, DOI: 10.1101/gr.7172008
2. ↑  Semino; Magri, C; Benuzzi, G; Lin, AA; Al-Zahery, N; Battaglia, V; MacCioni, L; Triantaphyllidis, C; Shen, P; एवं अन्य (2004), "Origin, Diffusion, and Differentiation of Y-Chromosome Haplogroups E and J: Inferences on the Neolithization of Europe and Later Migratory Events in the Mediterranean Area", *American Journal of Human Genetics*, **74** (5), पपृ॰ 1023–1034, PMC 1181965, PMID 15069642, डीओआइ:10.1086/386295 Explicit use of et al. in: `|author=` (मदद)
3. ↑  Chiaroni, Underhill, and Cavalli-Sforza 2009, Y chromosome diversity, human expansion, drift, and cultural evolution Archived 2011-12-19 at the Wayback Machine
**निशान सिंह** भारत के लिए कुर्बान होने वाले वीर सपूत थे जिन्होने सन् १८५७ से स्वतंत्रता के प्रथम संग्राम में अपनी वीरता का परिचय दिया था। निशान सिंह की स्मृति में गांव में एक विद्यालय व एक पुस्तकालय संचालित हो रहा है।

परिचय
-----

बिहार के शिवसागर प्रखंड के बड्डी गांव के रहने वाले जमीनदार रघुवर दयाल सिंह के पुत्र निशान सिंह सैन्य संचालन में माहिर थे। 1857 के सिपाही विद्रोह में निशान सिंह ने सैनिकों का नेतृत्व किया था। आरा जेल की फाटक तोड़ बंदियों को मुक्त कराने के बाद बांदा, काल्पी की लड़ाई में भी अंग्रेजों के दांत खट्टे कर दिए। उस समय लखनऊ के नवाब ने उनके अदम्य साहस को देखते हुए 1230 रुपये के पुरस्कार के साथ आजमगढ़ के शासन का फरमान भी जारी कर दिया। आजमगढ़ किले पर धावा बोल अंग्रेजों को परास्त किया। बिहार में बाबू कुंवर सिंह के दाहिने हाथ माने जाने वाले बाबू निशान सिंह ने कदम-कदम पर उनका साथ दिया।

### आजमगढ़ के बाद जगदीशपुर का सफर

आजमगढ़ में सफलता के बाद बाबू कुंवर सिंह ने निशान सिंह और दो हजार सैनिकों के साथ जगदीशपुर की तरफ प्रस्थान किया। 26 अप्रैल 1858 को कुंवर सिंह के निधन के बाद निशान सिंह खुद को कमजोर महसूस करने लगे। अंग्रेजों द्वारा गांव की संपत्ति जब्त किये जाने के बाद वे डुमरखार के समीप जंगल की एक गुफा में रहने लगे। जिसे आज निशान सिंह मान के नाम से जाना जाता है। आने-जाने वाले सभी लोगों से वे अंग्रेजों के विरुद्ध लड़ाई जारी रखने का आह्वान करते थे।

### 5 जून 1858 को गिरफ्तारी

पांच जून 1858 को सासाराम लेवी के डिप्टी सुपरिटेंडेंट कैप्टन नोलन द्वारा उन्हें गिरफ्तार किया गया। 6 जून को सासाराम ला आफिसर कमांडिंग कर्नल स्टार्टेन के सिपुर्द किया गया। जहां कोर्ट मार्शल द्वारा मुकदमा चलाने और गिरफ्तारी के 36 घंटे के अंदर उन्हें तोप से उड़ाने का आदेश दिया गया। 7 जून 1858 को, सुबह गौरक्षणी मुहल्ले में तोप के मुंह पर बांधकर अंग्रेजों ने उन्हें उड़ा दिया। कोर्ट मार्शल के दौरान उन्होंने अंग्रेजों के विरुद्ध लड़ाई जारी रखने का आह्वान किया।

सन्दर्भ
-------
पितृलोक निवास पैट्रिलिनियल' (patrilineal)
*अगर आप पितृवंश के बारे में आनुवंशिकी (यानि जॅनॅटिक्स) सम्बन्धी जानकारी ढूंढ रहें हैं तो कृपया मनुष्य पितृवंश समूह का लेख देखिये*
**पितृवंश** पूर्वजों का ब्यौरा देने की उस प्रणाली को कहते हैं जिसमें पिता और फिर उसकी पुरुष पूर्वजों को देखते हुए वंश खींचा जाए। **पितृवंशीय व्यवस्था** किसी उस सामाजिक प्रणाली को कहते हैं जिसमें कोई व्यक्ति पारिवारिक रूप से अपने पिता और उसके पितृवंश का भाग माना जाता है। आम तौर से पितृवंश व्यवस्था में कुल पुत्रों के द्वारा चलता है और परिवार का नेतृत्व उस परिवार में पैदा हुआ सबसे अधिक उम्र का पुरुष करता है। ऐसे समाजों में सम्पत्ति और उपाधियाँ भी बेटों को मिला करती है।

अन्य भाषाओँ में
---------------

'पितृवंशीय' को अंग्रेज़ी में 'पैट्रिलिनियल' (patrilineal) कहते हैं।

उदाहरण
------

भारतीय उपमहाद्वीप, ईरान और यूरोप में विस्तृत हिन्द-यूरोपीय जातियाँ पारम्परिक रूप से अपने समाजों में पितृवंशीय व्यवस्था रखा करती थीं।

इन्हें भी देखें
---------------

* पितृसत्ता
* पितृलोक निवास
* नवजात निवास
* मातृवंश

सन्दर्भ
-------

1. ↑  Social transformations in archaeology: global and local perspectives, Kristian Kristiansen, M. J. Rowlands, Psychology Press, 1998, ISBN 978-0-415-06789-8, *... From an analysis of ten stocks of Indo-European languages, Friedrich has proposed that earlier scholars, such as Delbruck, were essentially correct in deducing that 'ProtoIndo-European kinship was patriarchal, patrilineal and patrilocal ...*
चित्र:MNOPS after DECF (CT).jpg

मनुष्यों की आनुवंशिकी (यानि जॅनॅटिक्स) में **पितृवंश समूह के (ऍक्सऍलटी)** या **वाए-डी॰एन॰ए॰ हैपलोग्रुप K(xLT)**, जिसे पहले **पितृवंश समूह ऍमऍनओपीऍस** या **वाए-डी॰एन॰ए॰ हैपलोग्रुप MNOPS** बुलाया जाता था, एक पितृवंश समूह है। यह पितृवंश स्वयं पितृवंश समूह के से उत्पन्न हुई एक शाखा है। विश्व में इसकी उपशाखाओं - ऍम, ऍनओ, पी और ऍस - के तो बहुत पुरुष मिलते हैं, लेकिन सीधा पितृवंश समूह के (ऍक्सऍलटी) का सदस्य आज तक कोई नहीं मिला है। फिर भी वैज्ञानिकों का मानना है के इसे समूह के वंशज कभी ज़रूर रहे होंगे। अनुमान है के जिस पुरुष से यह पितृवंश शुरू हुआ वह आज से लगभग ३५,०००-४५,००० वर्ष पहले मध्य एशिया या भारतीय उपमहाद्वीप में रहता था।

अन्य भाषाओँ में
---------------

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

इन्हें भी देखें
---------------

* पितृवंश समूह ऍम
* पितृवंश समूह ऍनओ
* पितृवंश समूह पी
* पितृवंश समूह ऍस
* पितृवंश समूह के
* मनुष्य पितृवंश समूह
* वंश समूह

सन्दर्भ
-------

1. ↑  Jacques Chiaroni, Peter A. Underhill, and Luca L. Cavalli-Sforza, "Y chromosome diversity, human expansion, drift, and cultural evolution," *PNAS* published online before print November 17, 2009, doi: 10.1073/pnas.0910803106
2. ↑  "ISOGG Haplogroup Y-DNA tree". मूल से 20 मई 2011 को पुरालेखित. अभिगमन तिथि 20 अप्रैल 2011.
मनुष्यों की आनुवंशिकी (यानि जॅनॅटिक्स) में **पितृवंश समूह आईजे** या **वाए-डी॰एन॰ए॰ हैपलोग्रुप IJ** एक पितृवंश समूह है। यह पितृवंश स्वयं पितृवंश समूह आईजेके से उत्पन्न हुई एक शाखा है। विश्व में इसकी दो उपशाखाओं - पितृवंश समूह आई और पितृवंश समूह जे - के तो बहुत पुरुष मिलते हैं, लेकिन सीधा पितृवंश समूह आईजे का सदस्य आज तक कोई नहीं मिला है। फिर भी पितृवंश समूह आई और पितृवंश समूह जे का अध्ययन करने के बाद वैज्ञानिकों का मानना है के इसे समूह के वंशज कभी ज़रूर रहे होंगे। अनुमान है के जिस पुरुष से यह पितृवंश शुरू हुआ वह आज से लगभग ३५,०००-४०,००० वर्ष पहले मध्य पूर्व या दक्षिण-पश्चिमी एशिया में रहता था।

अन्य भाषाओँ में
---------------

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

इन्हें भी देखें
---------------

* पितृवंश समूह आई
* पितृवंश समूह जे
* मनुष्य पितृवंश समूह
* वंश समूह

सन्दर्भ
-------

1. ↑  "ISOGG Y-tree showing HG 'IJK'". मूल से 20 मई 2011 को पुरालेखित. अभिगमन तिथि 18 अप्रैल 2011.
2. ↑  Karafet TM, Mendez FL, Meilerman MB, Underhill PA, Zegura SL, Hammer MF (2008). "New binary polymorphisms reshape and increase resolution of the human Y chromosomal haplogroup tree". *Genome Research*. **18** (5): 830–8. PMC 2336805. PMID 18385274. डीओआइ:10.1101/gr.7172008. मूल से 7 जून 2008 को पुरालेखित. अभिगमन तिथि 18 अप्रैल 2011.सीएस1 रखरखाव: एक से अधिक नाम: authors list (link)T
**बद्री दत्त पांडे** (जन्म 15 फरवरी 1882, कनखल हरिद्वार) भारतीय स्वतंत्रता सेनानी थे। सात वर्ष की आयु में उनके माता-पिता का निधन हो गया। बद्री दत्त पांडे मूल रूप से अल्मोड़ा के रहने वाले थे। इसलिए माता-पिता के निधन के बाद वह अल्मोड़ा आ गए। अल्मोड़ा में ही उन्होंने पढ़ाई की। 1903 में उन्होंने नैनीताल में एक स्कूल में शिक्षण कार्य किया। कुछ समय बाद देहरादून में उनकी सरकारी नौकरी लग गई, लेकिन जल्दी ही उन्होंने नौकरी से त्यागपत्र दे दिया और पत्रकारिता में आ गए।

उन्होंने 1903 से 1910 तक देहरादून में लीडर नामक अखबार में काम किया। 1913 में उन्होंने अल्मोड़ा अखबार की स्थापना की। उन्होंने इस अखबार के जरिए स्वतंत्रता आंदोलन को गति देने का काम किया। इसी कारण कई बार अंग्रेज अफसर इस अखबार के प्रकाशन पर रोक लगा देते थे। अल्मोड़ा अखबार को ही उन्होंने शक्ति अखबार का रूप दिया। शक्ति साप्ताहिक अखबार आज भी लगातार प्रकाशित हो रहा है। 1921 में कुली बेगार आंदोलन में बीडी पांडे की भूमिका को हमेशा याद किया जाता है। उन्हें कुमाऊं केसरी /कुर्मांचल केसरी की उपाधि से भी नवाजा गया। बद्री दत्त पांडे 1921 में एक साल, 1930 में 18 माह, 1932 में एक साल, 1941 में तीन माह जेल में रहे। 1942 के भारत छोड़ो आंदोलन में भी उन्हें जेल भेजा गया। आजादी के बाद भी अल्मोड़ा में रहकर वह सामाजिक कार्यों में सक्रियता से हिस्सा लेते रहे। 1957 में दूसरी लोकसभा के लिए हुए चुनाव में स्वतंत्रता संग्राम सेनानी हरगोविंद पंत चुने गए, लेकिन कुछ ही माह में उनका निधन हो गया। इसके बाद सितंबर 1957 में हुए उपचुनाव में कांग्रेस ने बद्री दत्त पांडे को प्रत्याशी बनाया और वह विजयी हुए। बद्री दत्त पांडे बहुत बेबाक माने जाते थे। उन्होंने स्वतंत्रता संग्राम सेनानियों को मिलने वाली पेंशन आदि का लाभ भी नहीं लिया। 1962 के चीन युद्ध के समय अपने सारे मेडल, पुरस्कार आदि सरकार को भेंट कर दिए। 13 जनवरी 1965 को पंडित बद्रीदत्त पाण्डेय का निधन हो गया।
**परितला अंजनेय मंदिर** एक ऐसा मंदिर है जिसमें हनुमान की एक विशाल प्रतिमा है। यह दुनिया की दूसरी सबसे ऊँची हनुमान प्रतिमा है। इसे सोलन के मानव भारती विश्वविद्यालय में स्थित 155 फीट और 2 इंच ऊँची एक प्रतिमा से प्रतिस्थापित कर दिया गया है, जो हनुमान को समर्पित है। वर्तमान रिकॉर्ड उत्तरी आंध्र में वासधारा नदी (171 फीट) के तट पर श्रीकाकुलम जिले के मदापम प्रतिमा के पास है। इसे लिम्का बुक ऑफ़ रिकार्ड्स से भी सम्मानित किया जा चुका है।
भारत के बाहर भगवान हनुमान की सबसे ऊँची प्रतिमा कैरापिचैमा, त्रिनिदाद और टोबैगो में है, जो 85 फीट ऊँची है।

अवस्थिति
--------

यह मंदिर भारतीय राज्य आंध्र प्रदेश के विजयवाड़ा शहर से लगभग 30 किमी दूर राष्ट्रीय राजमार्ग-65 पर परितला गाँव में स्थित है। यह प्रतिमा 2003 में स्थापित की गई थी और 135 फीट (41 मीटर) ऊँची है।
इस मंदिर में राम, सीता, लक्ष्मण की प्रतिमा भी अवस्थित है। परितला अंजनेय स्वामी (हनुमान) की प्रतिमा अंजनेय मंदिर के शीर्ष पर है। भगवान हनुमान के हृदय में भी भगवान राम की छवि दिखाई देती है।

गतिविधियाँ
----------

परितला अंजनेय मंदिर में हनुमान जयंती और राम नवमी त्योहार के दिन भारी भीड़ रहती है। मंगलवार और शनिवार को बड़ी संख्या में श्रद्धालु मंदिर में आते हैं और पूजा-अर्चना करते हैं।

सन्दर्भ
-------

1. ↑  "भारत के इन राज्यों में हैं बजरंग बलि की सबसे ऊंची प्रतिमाएं, खूबसूरती देखकर मंत्रमुग्ध हो जाएगा आपका मन". ABP न्यूज़. अभिगमन तिथि 25 जून 2023.
2. ↑  "परितला अंजनेय मंदिर, विजयवाड़ा". *टाइम्स ऑफ इंडिया ट्रैवल*. अभिगमन तिथि 2020-07-22.
3. ↑  "HANUMAN STATUE". *Visit Trinidad*. अभिगमन तिथि 25 जून 2023.
4. ↑  "परितला अंजनेय स्वामी मंदिर". *भक्ति भारत.कॉम*. अभिगमन तिथि 25 जून 2023.
एक मध्य-आकार के व्यापारिक समुद्री जहाज़ पर लगा नोदक
*नोदक के अन्य अर्थों के लिए नोदक (बहुविकल्पी) देखें*
**जलयान के नोदक** (marine propellors), जिन्हें अनौपचारिक भाषा में **स्क्रू** (screw, अर्थ: पेच) भी कहते हैं, ऐसे पंखेनुमा यंत्र होते हैं जिनसे समुद्री जहाज़ों और नौकाओं के इंजनों द्वारा उत्पन्न घूर्णन (रोटेशन) का प्रयोग पानी को पीछे की ओर फेंककर नौका को आगे की तरफ़ धकेलने के लिए जाता है। नोदकों का आकार ऐसा होता है कि जब वह घूमते हैं तो उनके आगे और पीछे के पानी के दबावों में अंतर पैदा हो जाता है जिस से पानी तेज़ी से पंखे के पीछे खींचा जाता है। वैज्ञानिक रूप से नोदक के आगे और पीछे के दबाव में अंतर बरनौली सिद्धांत द्वारा समझा जा सकता है।

इन्हें भी देखें
---------------

* जलयान
* नोदक (वायुयान)

सन्दर्भ
-------

1. ↑  Introductory Bioelectronics: For Engineers and Physical Scientists, Ronald R. Pethig, Stewart Smith, pp. 9-17, John Wiley & Sons, 2012, ISBN 978-1-118-44328-6, *... Bernoulli's principle states that, for viscous free fluid flow, an increase of the fluid velocity occurs simultaneously with a decrease in fluid pressure or a decrease in the fluid's potential energy ... This is the principle used in the design of aircraft wings and propeller blades ...*
जलने के बाद उत्पन्न परिगलन की स्थिति
शरीर के किसी भाग में कोशिकाओं अथवा ऊतकों की मृत्यु होने को **परिगलन** या **नेक्रोसिस** (necrosis) कहते हैं।

कारण
----

नेक्रोसिस या ऊतकक्षय के निम्नलिखित कारण हो सकते हैं:

* (१) **रक्तप्रवाह का अवरोध** - इससे अंग को भोजन नहीं प्राप्त होता, जिससे नेक्रोसिस हो जाता है।

* (२) **कीटाणुविष** - ये विष रक्त द्वारा धमनियों में पहुँच कर अपने कुप्रभाव से क्षति पहुँचाते हैं, जिससे नेक्रोसिस हो जाता है।

* (३) **भौतिक या रामायनिक कारण** - भौतिक कारणों में 45 डिग्री सें. से ऊपर का ताप या भीषण शीत, हो सकता है। रासायनिक कारणों में कोशिकाओं या ऊतकों पर तीव्र अम्लों, तीव्र क्षारों, विद्युत्‌ या एक्सकिरण की क्रियाएँ हो सकती हैं।

नेक्रोसिस में कोशिकाओं के केंद्रक या कोशिका द्रव्य में परिवर्तन होते हैं। या तो केंद्रक घुल जाता है, या विभाजित हो जाता है, या उसका संकुचन हो जाता है। 

नेक्रोसिस तीन प्रकार का होता है : एक घनीकरण, दूसरा द्रवीकरण और तीसरा कैजियस। पहले में कोशिकाएँ सूख जाती और अपारदर्शक हो जाती हैं। ऐसा वृक्क और प्लीहा में अधिकांशत देखा जाता है। द्रवीकरण नेक्रोसिस में कोशिकाएँ कोमल और दुर्बल हो जाती हैं और कैज़ियस नेक्रोसिस में कोशिकाओं का बृहत्‌ चित्र नष्ट हो जाता है ओर स्थान स्थान पर चिपचिपे एवं रवेदार पदार्थ उत्पन्न हो जाते हैं। क्षय या उपदंश में ऐसा देखा जाता है।

बाहरी कड़ियाँ
-------------

* Life In The Fast Lane: toxicology Conundrum #018
* Undersea and Hyperbaric Medical Society. "Necrotizing Soft Tissue Infections". मूल से 5 जुलाई 2008 को पुरालेखित. अभिगमन तिथि 2008-07-25.
ग्रीक पौराणिक मे बलि का एक अंश।
**बलि** (sacrifice) के दो रूप हैं। वैदिक पंचमहायज्ञ के अंतर्गत जो भूतयज्ञ हैं, वे धर्मशास्त्र में **बलि** या *बलिहरण* या भूतबलि शब्द से अभिहित होते हैं। दूसरा पशु आदि का बलिदान है। विश्वदेव कर्म करने के समय जो अन्नभाग अलग रख लिया जाता है, वह प्रथमोक्त **बलि** है। यह अन्न भाग देवयज्ञ के लक्ष्यभूत देव के प्रति एवं जल , वृक्ष , गृहपशु तथा इंद्र आदि देवताओं के प्रति उत्सृष्ट (समर्पित) होता है। गृह्यसूत्रों में इस कर्म का सविस्तार प्रतिपादन है। **बलि** रूप अन्नभाग अग्नि में छोड़ा नहीं जाता, बल्कि भूमि में फेंक दिया जाता है। इस प्रक्षेप क्रिया के विषय में मतभेद है।

वैदिक परंपरा में पाशु बलि की प्रथा, जो 'अपनी पशुवादी प्रवृत्तियों के बलिदान' को संदर्भित करती है।

स्मार्त पूजा में पूजोपकरण (जिससे देवता की पूजा की जाती है) भी बलि कहलाता है (बलि पूजोपहार: स्यात्‌)। यह बलि भी देव के पति उत्सृष्ट होती है।

देवता के उद्देश्य में छाग आदि पशुओं का जो हनन किया जाता है वह *बलिदान* कहलाता है (बलिउएतादृश उत्सर्ग योग्य पशु)। तंत्र आदि में महिष , छाग , गोधिका , शूकर , कृष्णसार, शरभ, हरि (वानर) आदि अनेक पशुओं को **बलि** के रूप में माना गया है। इक्षु, कूष्मांड आदि नानाविध उद्भिद् और फल भी *बलिदान* माने गए हैं।

**बलि** के विषय में अनेक विधिनिषेध हैं। बलि को बलिदानकाल में पूर्वाभिमुख रखना चाहिए और खंडधारी बलिदानकारी उत्तराभिमुख रहेगा - यह प्रसिद्ध नियम है। **बलि** योग्य पशु के भी अनेक स्वरूप लक्षण कहे गए हैं।

पंचमहायज्ञ के अंतर्गत **बलि** के कई अवांतर भेद कहे गए हैं - आवश्यक बलि, काम्यबलि आदि इस प्रसंग में ज्ञातव्य हैं। कई आचार्यों ने छागादि पशुओं के हनन को तामसपक्षीय कर्म 
माना है, यद्यपि तंत्र में ऐसे वचन भी हैं जिनसे पशु बलिदान को सात्विक भी माना गया है। कुछ ऐसी पूजाएँ हैं जिनमें पशु बलिदान अवश्य अनुष्ठेय होता है।

वीरतंत्र, भावचूड़ामणि, यामल, तंत्रचूड़ामणि, प्राणतोषणी, महानिर्वाणतंत्र, मातृकाभेदतंत्र, वैष्णवीतंत्र, कृत्यमहार्णव, वृहन्नीलतंत्र, आदि ग्रंथों में बलिदान (विशेषकर पशुबलिदान) संबंधी चर्चा है।

संस्कृत में बलि शब्द
--------------------

संस्कृत में बलि शब्द का अर्थ सर्वथा मार देना ऐसा नहीं होता। उसका अर्थ दान के रूप में भी उल्लिखित किया गया है। कालिदास ने अपने महाकाव्य रघुवंशम् में ये बलि शब्द को दान के रूप में प्रयुक्त किया है।

**प्रजानामेव भूत्यर्थं स ताभ्यो बलिम् अग्रहीत्।**

**सहस्रगुणमुत्स्रष्टुम् आदत्ते हि रसं रविः।।**

अर्थात् प्रजा के क्षेम के लिये ही वह राजा दिलीप उन से कर लेता था, जैसे कि सहस्रगुणा बरसाने के लिये ही सूर्य जल लेता है।

बाहरी कड़ियां
-------------

सन्दर्भ
-------

1. ↑
2. ↑  Can't interfere in animal sacrifice tradition: Supreme Court अभिगमन तिथि :०५ जून २०१६
3. ↑  Rodrigues, Hillary; Sumaiya Rizvi (10 जून 2010). "Blood Sacrifice in Hinduism". Mahavidya. पृ॰ 1. मूल से 6 जुलाई 2011 को पुरालेखित. अभिगमन तिथि 17 अगस्त 2010.
4. ↑  **रघुवंशम्, सर्गः - १, श्लो. १८**
पुरानी तुर्की भाषा में लिखे बिलगे ख़ागान के शिलालेखों की एक नक़ल जो तुर्की के ग़ाज़ी विश्वविद्यालय में रखी है
**पुरानी तुर्की भाषा** (Old Turkic), जिसे **ओरख़ोन तुर्की** (Orkhon Turkic) और **पुरानी उईग़ुर** (Old Uyghur) भी कहते हैं, तुर्की भाषाओँ का सबसे पुराना प्रमाणित रूप है। यह ७वीं से १३वीं सदी ईसवी के गोएकतुर्क (Göktürk) और उईग़ुर लिखाइयों में मिलता है। यह तुर्की भाषाओँ में दक्षिणपूर्वी शाखा की सदस्य मानी जाती है जिसकी आधुनिक सदस्य उईग़ुर भाषा और चग़ताई भाषा हैं। यह बहुत सी लिपियों में लिखी जाती थी, जैसे की रूनी लिपि से देखने में मिलने वाली पुरानी तुर्की लिपि, भारत से उत्पन्न हुई ब्राह्मी लिपि, सोग़्दा से मिली एक लिपि से विकसित हुई प्राचीन उईग़ुर लिपि, इत्यादि।

इन्हें भी देखें
---------------

* पुरानी तुर्की लिपि
* तुर्की भाषाएँ
* चग़ताई भाषा
* उईग़ुर भाषा

सन्दर्भ
-------

1. ↑  The Turkic languages Archived 2014-07-04 at the Wayback Machine, Lars Johanson, Taylor & Francis, 1998, ISBN 978-0-415-08200-6, *... Old Uyghur is first recorded in runiform ... written in Uyghur, Manichaean, Brahmi and other scripts ...*
**पीतल** (brass) एक प्रमुख मिश्रातु है। यह तांबा एवं जिंक धातुओं के मिश्रण से बनाया जाता है। संस्कृत में 'पीत' का अर्थ 'पीला' होता है। यह इसके रंग (पीलापन लिए सफेद) का द्योतक है।

पीतल से बना कुण्डा

परिचय
-----

पीतल मिश्र धातु है, जो ताँबे और जस्ते के संयोग से बनती है। ताँबे में जस्ता डालने से ताँबे का सामर्थ्य, चौमड़पन और कठोरता बढ़ती है। यह वृद्धि ३६ प्रतिशत जस्ते तक नियमित रूप से होती है, पर बाद में केवल सामर्थ्य में वृद्धि अधिक स्पष्ट देखी जाती है। पीतल में २ से लेकर ३६ प्रतिशत तक जस्ता रहता है।

ताँबा जस्ते के साथ दो निश्चित यौगिक Cu2 Zn3) और Cu Zn बनाता है और दो किस्म के ठोस विलयन बनते हैं, जिन्हें ऐल्फा-विलयन और बीटा-विलयन कहते हैं।

पीतल प्रधानतया दो किस्म के होते हैं। एक में ताँबा ६४ प्रतिशत से अधिक रहता है। यह समावयव ऐल्फाविलयन होता है। दूसरे में ताँबा ५५.६४ प्रतिशत रहता है। इसमें ऐल्फा-और बीटा-दोनों विलयन रहते हैं साधारणतया पहले किस्म के पीतल में ७० प्रतिशत ताँबा और ३० प्रतिशत जस्ता और दूसरे किस्म के पीतल में ६० प्रतिशत ताँबा और ४० प्रतिशत जस्ता रहता है।

गुणधर्म
-------

पीतल के बर्तन एवं सजावटि सामान
ताँबे की अपेक्षा पीतल अधिक मजबूत होता है। पीतल का रंग भी अधिक आकर्षक होता है। कुछ पीतल सफेदी लिए पीले रंग के और कुछ लाली लिए पीले रंग के होते हैं। अन्य धातुओं के रहने से रंग और चीमड़पन बहुत कुछ बदल जाता है। पीतल तन्य होता है और आसानी से पीटा और खरादा जा सकता है। पीतल पर कलई भी अच्छी चढ़ती है। 

विशेष विशेष कामों के लिए पीतल में कुछ अन्य धातुएँ, जैसे वंग, सीसा, ऐल्यूमिनियम, मैंगनीज़, लोहा और निकल धातुएँ भी मिलाई जाती हैं। सामान्य पीतल की चादरों में दो भाग ताँबा और एक भाग जस्ता रहता है। कारतूस पीतल में ७० भाग ताँबा और ३० भाग जस्ता रहता है। निकल पीतल में ५० भाग ताँबा, ४५ भाग जस्ता और ५ भाग निकल रहता है। ऐसे पीतल की तनन क्षमता ऊँची होती है। यदि जस्ते की मात्रा ४५ प्रतिशत भाग ही रखी जाए, तो १२ प्रतिशत निकल तक तनन क्षमता बढ़ती जाती है। ४५ भाग ताँबा, ४५ भाग जस्ता और १० भाग निकल वाला पीतल सफेद होता हैं। इसे निकल-पीतल या **जर्मन सिलवर** भी कहते हैं। आइख (Aich) धातु में ६० भाग ताँबा, ३८ भाग जस्ता और २ भाग लोहा रहता है। स्टेरो (sterro) धातु में कुछ अधिक लोहा रहता है।

जिस पीतल में ताँबा ६०-६२ भाग, जस्ता ४०-३८ भाग और सीसा २-३ भाग रहता है, उसपर खराद अच्छी चढ़ती है। मैंगनीज़ काँसा में ६० भाग ताँबा, ४० भाग जस्ता और अल्प मैंगनीज़ रहता है। यदि मैंगनीज़ २ प्रतिशत रहे, तो उसका रंग चोकोलेट के रंग-सा होता है। यह खिड़कियों के फ्रेम बनाने के लिए अच्छा समझा जाता है। पीतल के संघनित्र नलों को बनाने के लिए ७० भाग ताँबा, २९ भाग जस्ता और १ भाग बंगवाला पीतल अच्छा होता है। कम जस्तेवाले पीतल का रंग सुनहरा होता है। ऐसे पीतल पिंचबेक (धुँधला सुनहरा, ७-११ भाग जस्ता), टौबैंक (सुनहरा, १०-१८ भाग जस्ता) अथवा गिल्डिंग धातु (३-८ भाग जस्ता) के नामों से बिकते हैं।

उपयोग
-----

पीतल का व्यवहार थाली, कटोरे, गिलास, लोटे, गगरे, हंडे, देवताओं को मूर्तियाँ, उनके सिंहासन, घटे, अनेक प्रकार के वाद्ययंत्र, ताले, पानी की टोटियाँ, मकानों में लगनेवाले सामान और गरीबों के लिए गहने बनाने में होता है। लोहे से पीतल की चीजें अधिक टिकाऊ और आकर्षक होती हैं।
**बगदाद विश्वविद्यालय** इराक की राजधानी बगदाद में स्थित विश्वविद्यालय का इराक में एक महत्वपूर्ण विश्वविद्यालय है।

इतिहास
------

कॉलेज ऑफ इस्लामिक साइंसेज का दावा है कि यह 1067 ईस्वी में आबू-हनीफा के रूप में शुरू हुआ था। हालांकि, कॉलेज ऑफ लॉ, आधुनिक संस्थानों के सबसे पहले जो बगदाद विश्वविद्यालय के पहले घटक कॉलेजों (यानी संकायों) बनने के लिए थे, की स्थापना 1908 में हुई। 1921 में कॉलेज ऑफ इंजीनियरिंग की स्थापना की गई; उच्च शिक्षक प्रशिक्षण कॉलेज और 1923 में लोअर कॉलेज ऑफ एजुकेशन, 1927 में मेडिसिन का कॉलेज, और 1936 में फार्मेसी कालेज था। 1942 में, लड़कियों के लिए पहली उच्च संस्था क्वीन आलिया कॉलेज की स्थापना हुई थी। 1943 में, आगे के नए कॉलेजों के प्रस्ताव पेश हुए, जिससे कॉलेज ऑफ आर्ट्स और कॉलेज ऑफ साइंसन 1949 में स्थापना हुई, और 1950 में अबू घरीब कॉलेज ऑफ एग्रीकल्चर स्थापना की गई।

1922 में, राजा ने बाब अल-मुआजाम में एक विश्वविद्यालय के संगठन के लिए एक योजना शुरू की थी, लेकिन प्रवेश के लिए अपर्याप्त छात्र योग्य थे। बहरहाल, थियोलॉजिकल कॉलेज के निर्माण के साथ विश्वविद्यालय की रचना पर एक शुरुआत की गई थी। जनवरी 1925 में, हालांकि, इंजीनियरिंग स्कूल को थियोलॉजिकल कॉलेज भवन के खाली ऊपरी मंजिल में स्थानांतरित कर दिया गया था। 1935 में, मोनरो कमीशन ने तर्क दिया था कि इराक एक विश्वविद्यालय के लिए तैयार नहीं था, और 1945 तक एक विश्वविद्यालय स्थापित करने का अगला प्रयास शुरू नहीं हुआ। तब 1947 में एक वरिष्ठ सदस्य ने 'मॉर्गन रिपोर्ट' इराक सरकार के लिए तैयार किया था ब्रिटिश काउंसिल के कर्मचारी 1948 में, हालांकि, ब्रिटिश काउंसिल के प्रस्तावों को मंत्रालय द्वारा तैयार की गई एक योजना के पक्ष में खारिज कर दिया गया था, लेकिन कोई कार्रवाई नहीं हुई। मई 1953 में, ब्रिटिश काउंसिल ने ब्रिटिश विश्वविद्यालय के प्रोफेसरों के एक समूह द्वारा बगदाद का एक और दौरा एक बार फिर से एक विश्वविद्यालय की स्थापना के लिए प्रोत्साहित करने के लिए प्रायोजित किया।

छात्र
-----

नूरी अल-मलिकी

सन्दर्भ
-------



* Official website (अरबी)
* University of Baghdad Website (अंग्रेज़ी में)

निर्देशांक: 33°16′26″N 44°22′39″E﻿ / ﻿33.27389°N 44.37750°E﻿ / 33.27389; 44.37750
नोत्र देम दे पेरिस
**नोत्र देम दे पेरिस** पेरिस, फ्रांस में एक मध्यकालीन कैथोलिक कैथेड्रल चर्च है। कैथेड्रल को फ्रेंच गोथिक वास्तुकला के बेहतरीन उदाहरणों में से एक माना जाता है। रिब वॉल्ट और फ्लाइंग बट्रेस, इसकी विशाल और रंगीन गुलाब खिड़कियां, और इसकी मूर्तिकला सजावट की प्रकृति के लिए विश्व में प्रसिद्ध है।

कैथेड्रल 1160 में बिशप मौरिस डी सुली के तहत शुरू किया गया था और 1260 ईस्वी तक काफी हद तक पूरा हो गया था, हालांकि इसे आगामी शताब्दियों में अक्सर निर्माण संशोधित किया गया था। 1790 के दशक में, फ्रांसीसी क्रांति के दौरान नोट्रे-डेम को अपवित्रता का सामना करना पड़ा; इसकी अधिकांश धार्मिक कल्पना क्षतिग्रस्त या नष्ट हो गई थी। 1804 में, कैथेड्रल फ्रांस के सम्राट के रूप में नेपोलियन I के राज्याभिषेक का स्थल था, और हेनरी का बपतिस्मा, 1821 में चैंबर्ड की गणना और तीसरे फ्रांसीसी गणराज्य के कई राष्ट्रपतियों के अंतिम संस्कार का स्थल बना।

15 अप्रैल 2019 आग
-----------------

15 अप्रैल 2019 को कैथेड्रल में लगी आग
15 अप्रैल 2019 को 18:50 पर स्थानीय समय अनुसार, कैथेड्रल में आग लग गई, जिससे शिखर और ओक की छत नष्ट हुई। क्षति की सीमा शुरू में अज्ञात थी। फ्रांसीसी राष्ट्रपति इमैनुएल मैक्रॉन ने कहा कि लगभग 400 अग्निशामकों ने आग पर काबू पाने में मदद की। कैथेड्रल की छत का पत्थर काफी हद तक बरकरार है, जिससे जलते हुए इमारती पत्थर नीचे की इमारत में गिर गए। आग बुझने के बाद कैथेड्रल की मुख्य संरचना अब सुरक्षित मानी गई है।.

सन्दर्भ
-------

|  |  |
| --- | --- |
|  | **नोत्र देम दे पेरिस** से संबंधित मीडिया विकिमीडिया कॉमंस पर उपलब्ध है।  |

1. ↑  Seiger, Theresa. "Fire reported at Paris' Notre Dame cathedral". *Atlanta Journal Constitution*. मूल से 15 एप्रिल 2019 को पुरालेखित. अभिगमन तिथि 15 एप्रिल 2019.
2. ↑  El-Bawab, Nadine (15 एप्रिल 2019). "Roof collapses at Paris' Notre Dame Cathedral as massive fire rages". *CNBC*. मूल से 15 एप्रिल 2019 को पुरालेखित. अभिगमन तिथि 15 एप्रिल 2019.
3. ↑  Diebelius, Georgia (2019-04-15). "Firefighter and two police officer injured battling 'catastrophic' Notre-Dame fire". *Metro UK*. मूल से 16 अप्रैल 2019 को पुरालेखित. अभिगमन तिथि 2019-04-16.
4. ↑  "Notre Dame Cathedral Fire, Paris, France Landmark, Live News". *The Guardian* (अंग्रेज़ी में). मूल से 15 एप्रिल 2019 को पुरालेखित. अभिगमन तिथि 15 एप्रिल 2019.
**नौकरी** 1954 में बनी हिन्दी भाषा की फिल्म है जिसका निर्देशन बिमल रॉय द्वारा किया गया है। इस फ़िल्म के मुख्य कलाकार हैं किशोर कुमार और शीला रमानी। यह फ़िल्म संवेदनशीलता से आज़ादी के बाद के वर्षों में भारत के शिक्षित युवाओं के सपनों और आकांक्षाओं को शहरी जंगलों में नौकरी की तलाश में टूटते-बिखरते दर्शाती है। बिमल रॉय ने अपनी अन्य फ़िल्मों की भाँति इस फ़िल्म में भी एक और सामाजिक समस्या को अपने अनुपम ढंग से चित्रित किया है। इस फ़िल्म से किशोर कुमार को अभिनेता के रूप में भी पहचान मिली।

संक्षेप
-------

रतन कुमार चौधरी (किशोर कुमार) अपनी माँ (अचला सचदेव) और तपेदिक से पीड़ित बहन उमा/उमी के साथ एक गांव में रहता है। उसके पिता का देहान्त हो चुका है। वह बी.ए. में अच्छे नंबरों से पास होता है और कोलकाता जाता है जहाँ उसके पिता काम करते थे उस ऑफ़िस के मैनेजर ने उसे नौकरी देने का वायदा किया था। वह एक लौज में रहने जाता है जहाँ उसे 'बेकार' आवास में रहने को भेज दिया जाता है जहाँ पहले से ही तीन बेरोज़गार लड़के (जिनमें से एक इफ़्तेख़ार हैं) रहते हैं। रतन को उसके पिता की जगह नौकरी नहीं मिलती क्योंकि मैनेजर के साले को वह जगह दे दी जाती है। हताश रतन हर जगह अपनी नौकरी की अर्ज़ी भेजता है। लौज के सामने के मकान में सीमा (शीला रमानी) अपने माता-पिता के साथ रहती है और दोनों में प्रेम हो जाता है। एक दिन रतन को तार आता है कि उसकी बहन चल बसी है और भाग्य की विडंबना यह कि उसी के साथ ख़त आता है कि जिस आरोग्य निवास (सैनिटोरियम) में वह अपनी बहन को डालना चाहता था वहाँ से मंज़ूरी आ गई है। रतन को बंबई में नौकरी मिल जाती है। मारे ख़ुशी के वह अपना नियुक्ति पत्र एक चिट्ठी में डालकर सीमा के घर डाल आता है, इस उम्मीद में कि अब सीमा के पिता उसका विवाह सीमा से करवा देंगे क्योंकि उसकी नौकरी लग गयी है। मगर सीमा के पिता वह पत्र बिना पढ़े ही जला देते हैं और रतन को उस कम्पनी का नाम-पता भी मालूम नहीं होता है जहाँ उसे नौकरी मिली है। ख़ैर किसी तरह वह बंबई पहुँचता है और उस कम्पनी में पहुँचता है जहाँ से उसे नियुक्ति पत्र आया था। उसे वह नौकरी मिल जाती है लेकिन दिन उस कम्पनी के पुराने मुलाज़िम की हिमायत करने की सज़ा में उसे नौकरी से निकाल दिया जाता है। इसी बीच सीमा भी कलकत्ता से भागकर उसके पास आ जाती है। रतन सीमा को सच्चाई बताने की हिम्मत नहीं जुटा पाता है और आत्महत्या करने निकल पड़ता है। सीमा उसे रोक लेती है और दोनों ज़िन्दगी की जंग की ओर चल पड़ते हैं।

चरित्र
------

मुख्य कलाकार
------------

* किशोर कुमार - रतन कुमार चौधरी
* शीला रमानी - सीमा
* जगदीप - लालू उस्ताद (बूट पॉलिश वाला)
* कन्हैया लाल - हरि (लॉज का सेवक)
* अचला सचदेव - रतन की माँ
* महमूद - पॉकेट मार
* इफ़्तेख़ार - लॉज में रहने वाला एक बेरोज़गार

दल
--

संगीत
-----

| # | गीत | गायक/गायिका |
| --- | --- | --- |
| १ | *छोटा सा घर होगा* | किशोर कुमार, उषा मंगेशकर |
| २ | *एक छोटी सी नौकरी का तलबग़ार हूँ* | किशोर कुमार, शंकर दासगुप्ता |
| ३ | *झूमे रे कली भँवरा उलझ गया* | गीता दत्त |
| ४ | *अर्ज़ी हमारी ये मर्ज़ी हमारी* | किशोर कुमार |
| ५ | *ओ मन रे ना ग़म कर* | गीता दत्त |

रोचक तथ्य
---------

इस फ़िल्म में चाहे थोड़े समय के लिए ही सही, बिन ब्याहे प्रेमियों को एक ही कमरे में रहते हुए दिखाया गया है जो उस दौर में अनसुनी सी बात थी।

परिणाम
------

### बौक्स ऑफिस

### समीक्षाएँ

नामांकन और पुरस्कार
-------------------

बाहरी कड़ियाँ
-------------

* *नौकरी*  इंटरनेट मूवी डेटाबेस पर
**पाकिस्तान के राष्ट्रीय ध्वज**, आधिकारिक तौर पर **परचम-ए-सितारा-ओ-हिलाल**, का डिजाइन अमीर अलदीन कदवाई ने कायदे आजम के निर्देश पर सेट किया था। यह गहरे हरे और सफेद रंग शामिल है जिसमें तीन हिस्से हरे और एक हिस्सा सफेद रंग का होता है। हरे रंग मुसलमानों और सफेद रंग पाकिस्तान में रहने वाली अल्पसंख्यकों को दर्शाता है जबकि हरी हिस्से के बिल्कुल बीच में चांद (हलाल) और पांच कोनों वाला सितारा होता, सफेद रंग के चाँद का मतलब विकास और सितारे का मतलब प्रकाश और ज्ञान को दर्शाता है। किसी सरकारी अंतिम संस्कार के अवसर पर '21' +14', 18, +12', 10, +6-2/3 ', 9, +6-1/4 आकार राष्ट्रीय ध्वज प्रयोग किया जाता है और इमारतों पर लगाए जाने के लिए 6' +4' या 3 '+2' का आकार निर्धारित है।
सरकारी वाहनों और कारों पर 12 "+8" के आकार का ध्वज लगाया जाता है जबकि मीज़ों पर रखने के लिए ध्वज का आकार 6-1/4 "+4-1.4" निर्धारित है। पाकिस्तान के राष्ट्रीय ध्वज के लहराने समारोहों पाकिस्तान डे (23 मार्च), स्वतंत्रता दिवस (14 अगस्त), दिवस कायदे आजम (25 दिसंबर) मनाई जाती हैं या फिर सरकार किसी और मौके पर लहराने की घोषणा करे। इसी तरह क़ायदे आज़म के कारण मृत्यु (11 सितम्बर), अल्लामा इकबाल के कारण मृत्यु (21 अप्रैल) और योग्यता अली खान के कारण मृत्यु (16 अक्टूबर) पर राष्ट्रीय ध्वज सरंगों रहता या फिर किसी और मौके पर जिसका सरकार घोषणा, ध्वज के सरंगों होने का मतलब यह है कि ऐसी स्थिति में ध्वज डंडे की ऊंचाई से क़दरे नीचे बांधा जाता है। इस सिलसिले में कुछ लोगों एक फिट और कुछ दो फीट नीचे बताते है। सरकारी कार्यालयों के अलावा राष्ट्रीय ध्वज जो आवासीय घरों पर लगाया जा सकता है उनमें राष्ट्रपति पाकिस्तान, प्रधानमंत्री पाकिस्तान, अध्यक्ष सेंट, अध्यक्ष राष्ट्रीय विधानसभा, राज्यों के राज्यपाल, संघीय ओज़ारय या वे जिन्हें मंत्री का दर्जा प्राप्त हो, राज्यों के ओज़ारयाली और राज्य मंत्री, मुख्य चुनाव आयुक्त, डिप्टी चेयरमैन ऑफ सेंट, डिप्टी स्पीकर राष्ट्रीय विधानसभा, राज्य विधानसभाओं के स्पीकर, अन्य देशों में पाकिस्तानी राजदूतों आवास स्थल शामिल है। पहले विभाग के आयुक्त और जिले के डिप्टी कमिश्नर भी आवास पर राष्ट्रीय ध्वज लगाने की अनुमति थी। आदिवासी क्षेत्रों के पोलियटेकल एजेंट भी अपने घर पर राष्ट्रीय ध्वज लगा सकते है। जबकि विमान, जहाज़ और मोटर कार पर भी राष्ट्रीय ध्वज फहराया जाता है कि राष्ट्रपति पाकिस्तान, प्रधानमंत्री पाकिस्तान, अध्यक्ष सेंट, अध्यक्ष राष्ट्रीय विधानसभा, मुख्य न्यायाधीश ऑफ पाकिस्तान, राज्यों के राज्यपाल, राज्यों के ओज़ारयाली और हाईकोर्ट के मुख्य न्यायाधीश यात्रा कर रहे हों।

| * दे
* वा
* सं
राष्ट्रीय ध्वज एवं राज्यचिह्न |
| --- |
| राष्ट्रीय ध्वज | सार्वभौमिक राष्ट्र ·  परतन्त्र क्षेत्र ·  अमान्य राज्य ·  पूर्व स्वतन्त्र राज्य |
| राज चिह्न | सार्वभौमिक राष्ट्र ·  परतन्त्र क्षेत्र ·  अमान्य राज्य |
किज़िल में पुरानी तुर्की लिपि में तराशा हुआ एक शिलालेख
विल्हेल्म तोमसेन द्वारा बनाई पुरानी तुर्की लिपि के वर्णों की फ़हरिस्त
**पुरानी तुर्की लिपि** (Old Turkic script), जिसे **ओरख़ोन लिपि** (Orkhon script), **ओरख़ोन-येनिसेय लिपि** (Orkhon-Yenisey script) और **गोएकतुर्क लिपि** (Göktürk script) भी कहते हैं, गोएकतुर्क और अन्य तुर्की-भाषी ख़ानतों द्वारा पुरानी तुर्की भाषा को लिखने के लिए ८वीं से लेकर १०वीं सदी तक प्रयोग होने वाली एक वर्णमाला थी। इसे कभी-कभी **रूनीनुमा तुर्की लिपि** (Runiform Turkish script) भी कहते हैं क्योंकि दिखने में यह यूरोप की जर्मैनी भाषाएँ लिखने के लिए प्रयोग होने वाली रूनी लिपि जैसी थी, हालांकि इन दोनों लिपियों का वैसे कोई वास्तविक सम्बन्ध नहीं है। पुरानी तुर्की लिपि उर्दू और अरबी-फ़ारसी लिपि की तरह दाएँ से बाएँ पढ़ी जाती थी।

विवरण
-----

पुरानी तुर्की लिपि कहाँ से उत्पन्न हुई, इस बात को लेकर विद्वानों में विवाद है हालांकि बहुसंख्यक मत के अनुसार यह फ़ोनीशियाई वर्णमाला से विकसित हुई आरामाई लिपि की वंशज है। कुछ लोग इस से सहमत नहीं हैं और चीनी भावचित्रों, सोग़दाई लिपि या खरोष्ठी लिपि को इसका पूर्वज बताते हैं।

पुरानी तुर्की लिपि के सबसे प्राचीन नमूने मंगोलिया की ओरख़ोन वादी में मिलते हैं जहाँ के शिलालेख ८वीं सदी ईसवी में तराशे गए अनुमानित किये गए हैं। यह लिखाईयाँ 'ओरख़ोन शिलालेख' के नाम से प्रसिद्ध हैं। इसके बाद उईग़ुर साम्राज्य ने इस लिपि का प्रयोग किया। ९वीं सदी के कुछ किरगिज़ शिलालेखों में इसके एक येनिसेय क्षेत्र में मिलने वाले रूप का भी पता चलता है। तुर्की प्रभाव के साथ यह लिपि भी जगह-जगह फैली, जैसे की शिंजियांग की तुरफ़ान द्रोणी, किरगिज़स्तान और कज़ाख़स्तान के बीच फैली तलास वादी (Talas, Талас), बुल्गारिया और हंगरी। १०वीं सदी की प्राचीन हंगेरियाई लिपि इसी पर आधारित है। सन् ९२२ में बुल्गारिया के तुर्कों में इस्लाम अपनाया और उसके बाद धीरे-धीरे अरबी लिपि ने पुरानी तुर्की लिपि की जगह ले ली।

इन्हें भी देखें
---------------

* पुरानी तुर्की भाषा
* ओरख़ोन शिलालेख
* रूनी लिपि
* तुर्की भाषाएँ

सन्दर्भ
-------

1. ↑  Introduction to the Old Turkish runic inscriptions[*मृत कड़ियाँ*], Wolfgang-Ekkehard Scharlipp, Kantzilaris Centre, 1994, ISBN 978-9963-8124-0-0
2. ↑  Tang China and the collapse of the Uighur Empire: a documentary history Archived 2014-07-09 at the Wayback Machine, Michael Robert Drompp, BRILL, 2005, ISBN 978-90-04-14129-2, *... The language of the Uighurs in Mongolia was essentially identical to that of the Turks; both empires also used the same runiform script for their epigraphic monuments. Indeed, it has been suggested that the Uighur Empire should be considered simply a 'third Turk Empire' ...*
3. ↑  The Encyclopaedia britannica: a dictionary of arts, sciences, literature and general information, Volume 27, Hugh Chisholm, The Encyclopaedia britannica company, 1911, *... forms of Turkish writing are those used on the inscriptions found in Siberia near the Yenisei and Orkhon rivers ...*
**पंडित राम प्रसाद बैरागी** हिमाचल प्रदेश के कसौली कस्बे के सुबाथु मन्दिर के पुजारी थे **रामप्रसाद बैरागी** को अम्बाला की जेल सर्वप्रथम फाँसी पर चढ़ाया गया था। सुबाथू के क्रांतिकारी **राम प्रसाद बैरागी** ने देश‌ की आज़ादी में महत्वपूर्ण भूमिका निभाई। वह जन क्रांति गतिविधियों का आयोजन करके अंग्रेजों को देश से बाहर निकालना चाहते थे। इसलिए गदर को सफल बनाने के लिए हिमाचल में एक जासूसी संगठन बनाया गया। इसके नेता **राम प्रसाद बैरागी** थे। 1857 की क्रांति में बैरागी को कसौली के क्रांतिकारियों का अंग्रेज़ों के खिलाफ युद्ध में पूरा समर्थन मिला। पूरे देश में क्रांति के संचालन के लिए एक गुप्त संगठन बनाया गया था। पहाड़ों में इसके नेता **पंडित राम प्रसाद वैरागी** थे। संगठन पूरे देश में पत्रों के माध्यम से क्रान्ति का संचालन कर रहा था। 12 जून 1857 को इस संगठन के कुछ पत्र अंबाला के **कमिश्नर जीसी बार्नस** के हाथ लग गए। इनमें दो पत्र **राम प्रसाद वैरागी** के भी थे, जिससे संगठन का भेद खुल गया। अन्त में वैरागी को पकड़ कर अंबाला जेल में फाँसी पर चढ़ा दिया।

इन्हें भी देखें
---------------

* कसौली
* अम्बाला

1. ↑
2. ↑
3. ↑
पंपेई के रोमनकालीन भग्नावशेष
**पांपेई** (Pompei) दक्षिणी इटली के नेप्लीज (Naples) प्रान्त का एक नगर और कम्यून है। यह प्राचीन रोमकालीन भग्नावशेषों (ruins) के लिए प्रसिद्ध है। वर्ष २०१० में यहाँ की जनसंख्या 25,671 थी।

परिचय
-----

पांपेई विस्यूवियस ज्वालामुखी पर्वत के पादप्रदेश में पर्वत से एक मील दूर नेपल्ज़ के निकट इटली के कैपेन्या प्रदेश का प्राचीन नगर एवं बंदरगाह है। पहले उन्नत बंदरगाह के अतिरिक्त यह संपन्न पोताश्रय भी था। पांपेइ पहली शताब्दी में ही व्यापक जनसंख्या सहित एक प्रसिद्ध स्थान हो गया था, लेकिन ६३ ई. में आए विशाल भूकंप ने इसे नष्ट कर दिया और नगरवासी अभी इसकी मरम्मत भी नहीं कर पाए थे कि ७९ ई. के विस्यूवियस के भयंकर उद्गार ने इस नगर एवं इसके साथ हरक्यूलेनियम और स्टैविया को भी मलबे के अंदर ढक दिया। अब नगर का पुनर्निर्माण असंभव था अत: यह नीला राज्य से मिला दिया था। 

डोमेनिको फांटेना (Domenico Fontana) नामक वास्तुविद ने यहाँ के कुछ खंडहरों एव शिलालेखों (१५९४-१६०० ई.) का पता लगाया। पहले यह नगर एक दीवार से घिरा था। नगर का विस्तार दो मील के घेरे में था। सड़के सीधी थीं। थरमेइ यहाँ का प्रमुख भवन था। १७६३ ई. से इस प्राचीन नगर की क्रमबद्ध खुदाई होती चली आ रही है। सन् १८६१ से लेकर अब तक इटली की सरकार द्वारा खुदाई कार्य हो रहा है। सुविधानुसार इस नगर को छह या नौ भागों में बाँट दिया गया है। तथा पुन: इन्हें खंडों में बाँटकर फाटकों, सड़कों एवं भवनों का नामकरण सुविधानुसार किया गया है। सड़कों, पगडंडियों, मूर्तियों से सुशोभित निजी भवनों, साधारण दूकानों तथा कालाकारों के गुहों की योजनाओं से उस समय के नगरनिवासियों की आदतों और कार्यकलापों का विस्तारपूर्वक पता चलता है। 

लेखों से पला चलता है कि उस समय नगर में ओस्कान (Oscan) एवं ग्रीक मुख्य निवासी थे तथा यहूदी (Jews) भी रहते थे। अस्थिपंजरों की खोज से पता चला है कि ७९ई. के उद्गार में केवल नगर में २,००० व्यक्ति मरे थे। मुख्य बाजार ४६७ फुट लंबा तथा १२६ फुट चौड़ा था, तथा यह नागरिक जीवन एवं कार्यशीलता का केंद्र था। मुख्य बाजार के निकट ही जुपिटर, जूनो, मिनर्वा या कैपिटोलियम मंदिरों के अतिरिक्त पाँच अन्य मंदिरों के भी अवशेष मिले हैं। यहाँ छठी शताब्दी ईसा पूर्व का एक बहुत ही आकर्षक एवं अपूर्ण ग्रीक मंदिर मिला है। ग्रोमा (Groma, एक यंत्र जिससे रोम निवासी सर्वेक्षण करते थे) का अवशेष भी मिला है। भवन एव ग्रामगृह रोमन कला की दुर्लभता और सुंदरता का उदाहरण प्रस्तुत करते हैं। यहाँ सर्जनों, मूर्तिकारों, लोहारों आदि के आवास मिले हैं, जहाँ बहुत से औजार तथा यंत्र भी रखे हुए थे। यहाँ की कांस्यमूर्तियों की नेपल्ज़ के संग्रहालय में रखा जाता रहा है लेकिन अब यहीं इनके रखवाने की व्यवस्था की गई है। पांपेइ की कला परिवर्तनशील शैली की है (शुद्ध ग्रीक शैली से लेकर रोमन राज्य तक)। इनमें सबसे बड़ा दोष निम्नकोटि की समग्री का प्रयोग है। सामान्यत: लावा या ज्वालामुखी चट्टान या सारनो (Sarno) चूना पत्थर का प्रयोग हुआ है। कहीं कहीं ही संगमरमर लगे हैं।

बाहरी कड़ियाँ
-------------

* Official website
* Pompeii Travel Guide from Wikivoyage
* Pompei Tourism Info
* Official tour guides of Pompei
* Photo Gallery by Leonardo Bellotti (इतालवी)
**पंडित रामदहिन ओझा** (1901-- 18 फरवरी,1931) भारत के पत्रकार एवं स्वतन्त्रता सेनानी थे। माना जाता है कि असहयोग आन्दोलन में किसी पत्रकार की पहली शहादत पंडित रामदहिन ओझा की थी। वे कलकत्ता से 1923-24 में प्रकाशित होने वाले हिन्दी साप्ताहिक 'युगान्तर' के सम्पादक थे। जिस समय बलिया जेल में उनकी शहादत हुई, वे सिर्फ 30 वर्ष के थे। उनके साथी सेनानी कहते रहे कि पंडित रामदहिन ओझा के खाने में धीमा जहर दिया जाता रहा और इसी कारण उनकी मृत्यु हुई। उनके व्यक्तित्व के बहुआयामी पक्ष हैं। कवि, पत्रकार, स्वतंत्रता सेनानी उनके यह सारे आयाम देश को समर्पित थे। 

रामदीन ओझा का जन्म उत्तर प्रदेश के बलिया जिले के बांसडीह कस्बे में हुआ था। बांसडीह कस्बे में ही प्रारम्भिक शिक्षा के बाद रामदहिन ओझा के पिता रामसूचित ओझा उन्हें आगे की शिक्षा के लिए कलकत्ता ले गये। वहां बीस वर्ष की उम्र तक पहुंचते-पहुंचते पत्रकार रामदहिन ओझा की कलकत्ता और बलिया में स्वतंत्रता योद्धाओं और सुधी राष्ट्रसेवियों के बीच पहचान बन चुकी थी। कलकत्ता के 'विश्वमित्र', 'मारवाणी अग्रवाल' आदि पत्र-पत्रिकाओं में कुछ स्पष्ट नाम तो कुछ उपनाम से उनके लेख और कविताएं छपने लगी थीं। उन्होंने कलकत्ता, बलिया, और गाजीपुर की भूमि को सामान्य रूप से अपना कार्यक्षेत्र बनाया।

ओझा अपनी लेखनी और आजादी के लिए जन आंदोलन में भाषणों के आरोप में कई बार गिरफ्तार किए गये। अपनी क्रांतिकारी गतिविधि के चलते पंडित रामदहिन ओझा को बंगाल और फिर बाद में बलिया और गाजीपुर से निष्कासन का आदेश थमा दिया गया। उनकी 'लालाजी की याद में' और 'फिरंगिया' जैसी कविताओं पर प्रतिबंध लगा। वर्ष 1921 में छह अन्य सेनानियों के साथ बलिया में पहली गिरफ्तारी में बांसडीह कस्बे के जिन सात सेनानियों को गिरफ्तार किया गया, पंडित रामदहिन ओझा उनमें सबसे कम उम्र के थे। गांधी जी ने इन सेनानियों को असहयोग आन्दोलन का 'सप्तऋषि' कहा था। वे 1922 और 1930 में फिर गिरफ्तार किये गये। अंतिम गिरफ्तारी में 18 फरवरी 1931 का दिन भी आया जब रात के अंधेरे में बलिया के जेल और जिला प्रशासन ने मृतप्राय सेनानी को उनके मित्र, प्रसिद्ध वकील ठाकुर राधामोहन सिंह के आवास पहुंचा दिया था। अखिल भारतीय कांग्रेस की पद्मकान्त मालवीय कमेटी ने पाया था कि पंडित ओझा के खाने में धीमा जहर मिलाया जाता रहा। 'बलिया में सन बयालीस की जनक्रांति' के लेखक दुर्गाप्रसाद गुप्त मानते हैं कि पंडित रामदहिन ओझा की शहादत से बलिया के सेनानियों में ऐसी ऊर्जा का संचार किया, जिसका प्रस्फुटन 1942 की जन क्रांति में दिखाई देता है।

सन्दर्भ (1) बलिया में सन बयालीस की जनक्रांति- लेखक दुर्गाप्रसाद गुप्त (प्रकाश प्रेस, बलिया)
-------------------------------------------------------------------------------------------

(2) समाचार पत्रों का इतिहास -पंडित अम्बिकाप्रसाद वाजपेयी

(3) वृहद हिन्दी पत्र पत्रकारिता कोश - डॉ. सूर्यप्रसाद दीक्षित

(4) भारतीय पत्रकारिता कोश - विजयदत्त श्रीधर

(5) पुस्तक ‘पराधीन भारत की स्वाधीन चेतना’ - सं. रसिक बिहारी ओझा ‘निर्भीक'

(6) पुस्तक ‘बलिया में राष्ट्रीय आंदोलन’ - महेंद्र प्रसाद

(7) शहीद रामदहिन ओझा स्मृति (पुण्य तिथि 18 फरवरी, 1988 को प्रकाशित स्मारिका)

(8) शहीद स्मारिकाः पंडित रामदहिन ओझा के सम्मान में ( स्मारिका, बलिया में तत्कालीन प्रधानमंत्री चंद्रशेखर द्वारा प्रतिमा- अनावरण के

अवसर पर 03 फरवरी, 1991 को प्रकाशित)

इन्हें भी देखें
---------------

बाहरी कड़ियाँ
-------------

* अग्निधर्मी पत्रकार रामदहिन ओझा
* शहीद संपादक रामदहिन ओझा की विरासत अब सप्रे संग्रहालय की दुर्लभ संपदा